Katra diena simtgadē. Gadalaiki
"Katra diena simtgadē. Gadalaiki" ir 2019. gada Latvijas dokumentālā filma. Filmas režisore ir Dzintra Geka. Filma sastāv no četrām atsevišķām daļām: "Ziema", "Pavasaris", "Vasara", "Rudens". Filmas uzņemšana uzsākta 2018. gada 1. janvārī un turpinājās katru dienu gada garumā. Pēc safilmētā materiāla daudzuma tika nolemts sadalīt filmu četrās daļās. Katras daļas montāžai pieaicināja citu montāžas režisoru: Andru Doršu ("Ziema"), Artu Gigu ("Pavasaris"), Armandu Zvirbuli ("Ziema") un Madaru Didrihsoni ("Rudens"). Katrai filmas daļai ir pievienota atbilstoša Pētera Vaska klavieru cikla "Gadalaiki" mūzika, kuru izpildījuši pianisti Georgijs Osokins, Vestards Šimkus, Reinis Zariņš un Rihards Plešanovs. Visu filmas daļu pirmizrāde norisinājās 2019. gada 18. novembrī kinoteātrī Splendid Palace.